CELEX: 32020D1650
Language: el
Date: 2020-11-06 00:00:00
Title: Εκτελεστική απόφαση (ΚΕΠΠΑ) 2020/1650 του Συμβουλίου της 6ης Νοεμβρίου 2020 για την εφαρμογή της απόφασης 2012/642/ΚΕΠΠΑ σχετικά με περιοριστικά μέτρα κατά της Λευκορωσίας

6.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 370/9
               
            
         ΕΚΤΕΛΕΣΤΙΚΗ ΑΠΟΦΑΣΗ (ΚΕΠΠΑ) 2020/1650 ΤΟΥ ΣΥΜΒΟΥΛΙΟΥ
         της 6ης Νοεμβρίου 2020
         για την εφαρμογή της απόφασης 2012/642/ΚΕΠΠΑ σχετικά με περιοριστικά μέτρα κατά της Λευκορωσίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2,
         Έχοντας υπόψη την απόφαση 2012/642/ΚΕΠΠΑ του Συμβουλίου, της 15ης Οκτωβρίου 2012, σχετικά με περιοριστικά μέτρα κατά της Λευκορωσίας (1), και ιδίως το άρθρο 6 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 15 Οκτωβρίου 2012, το Συμβούλιο εξέδωσε την απόφαση 2012/642/ΚΕΠΠΑ σχετικά με περιοριστικά μέτρα κατά της Λευκορωσίας.
                  
               
                     (2)
                  
                  
                     Στις 9 Αυγούστου 2020, διεξήχθησαν στη Λευκορωσία προεδρικές εκλογές, οι οποίες δεν ήταν σύμφωνες με τα διεθνή πρότυπα και αμαυρώθηκαν από την πάταξη ανεξάρτητων υποψηφίων και από τη βίαιη καταστολή κατά ειρηνικών διαδηλωτών μετά τις εκλογές. Στις 11 Αυγούστου 2020, ο ύπατος εκπρόσωπος της Ένωσης για θέματα εξωτερικής πολιτικής και πολιτικής ασφαλείας («ύπατος εκπρόσωπος») εξέδωσε δήλωση εξ ονόματος της Ένωσης εκφράζοντας την εκτίμηση ότι οι εκλογές δεν ήταν ούτε ελεύθερες ούτε δίκαιες. Δήλωσε, επίσης, ότι θα μπορούσαν να ληφθούν μέτρα κατά των υπευθύνων για τη βία, τις αδικαιολόγητες συλλήψεις και τη νόθευση των εκλογικών αποτελεσμάτων.
                  
               
                     (3)
                  
                  
                     Στις 2 Οκτωβρίου 2020, το Συμβούλιο εξέδωσε την εκτελεστική απόφαση (ΚΕΠΠΑ) 2020/1388 (2), στην οποία κατονομάζονται 40 πρόσωπα ως υπεύθυνα για καταστολή και εκφοβισμό ειρηνικών διαδηλωτών, μελών της αντιπολίτευσης και δημοσιογράφων μετά τις προεδρικές εκλογές του 2020 στη Λευκορωσία, καθώς για τη μη ορθή εφαρμογή της εκλογικής διαδικασίας από την Κεντρική Επιτροπή Εκλογών για τις εν λόγω εκλογές.
                  
               
                     (4)
                  
                  
                     Στις 24 Σεπτεμβρίου 2020, ο ύπατος εκπρόσωπος εξέδωσε δήλωση εξ ονόματος της Ένωσης λέγοντας ότι η λεγόμενη «τελετή ορκωμοσίας» και η νέα εντολή την οποία διεκδικεί ο Aleksandr Lukashenko στερούνται οποιασδήποτε δημοκρατικής νομιμοποίησης. Στη δήλωση επαναλαμβάνεται η προσδοκία της Ένωσης ότι οι αρχές της Λευκορωσίας θα σταματήσουν αμέσως κάθε περαιτέρω καταστολή και βία κατά του λαού της χώρας και θα απελευθερώσουν αμέσως και άνευ όρων όλους όσοι έχουν συλληφθεί, συμπεριλαμβανομένων των πολιτικών κρατουμένων.
                  
               
                     (5)
                  
                  
                     Λόγω της σοβαρότητας της κατάστασης στη Λευκορωσία, εξαιτίας της συνεχιζόμενης καταστολής της κοινωνίας των πολιτών και ακτιβιστών της αντιπολίτευσης, ο Aleksandr Lukashenko και 14 άλλοι θα πρέπει να περιληφθούν στον κατάλογο των προσώπων και οντοτήτων που υπόκεινται σε περιοριστικά μέτρα, ως έχει στο παράρτημα της απόφασης 2012/642/ΚΕΠΠΑ.
                  
               
                     (6)
                  
                  
                     Επομένως, το παράρτημα της απόφασης 2012/642/ΚΕΠΠΑ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα της απόφασης 2012/642/ΚΕΠΠΑ τροποποιείται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 6 Νοεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 285 της 17.10.2012, σ. 1.
         
            (2)  Εκτελεστική απόφαση (ΚΕΠΠΑ) 2020/1388 του Συμβουλίου, της 2ας Οκτωβρίου 2020, για την εφαρμογή της απόφασης 2012/642/ΚΕΠΠΑ σχετικά με περιοριστικά μέτρα κατά της Λευκορωσίας (ΕΕ L 319I της 2.10.2020, σ. 13).
      
      
         
            ΠΑΡΑΡΤΗΜΑ
            Στο παράρτημα της απόφασης 2012/642/ΚΕΠΠΑ προστίθενται τα ακόλουθα πρόσωπα:
            
               
                            
                        
                        
                           Ονοματεπώνυμα
                           Μεταγραφή από τη λευκορωσική
                           Μεταγραφή από τη ρωσική
                        
                        
                           Ονοματεπώνυμα
                           (λευκορωσική γραφή)
                        
                        
                           Ονοματεπώνυμα
                           (ρωσική γραφή)
                        
                        
                           Στοιχεία
                           ταυτοποίησης
                        
                        
                           Λόγοι καταχώρισης
                        
                     
                           «45.
                        
                        
                           Aliaksandr Ryhoravich LUKASHENKA
                           Alexandr Grigorievich LUKASHENKO
                        
                        
                           Аляксандр Рыгоравiч ЛУКАШЭНКА
                        
                        
                           Александр Григорьевич ЛУКАШЕНКО
                        
                        
                           Πρόεδρος της Δημοκρατίας της Λευκορωσίας
                           Ημερ. γέννησης: 30.8.1954
                           Τόπος γέννησης: οικισμός Kopys, διοικητική περιφέρεια Vitebsk/Viciebsk, πρώην ΕΣΣΔ (τώρα Λευκορωσία)
                           Φύλο: άρρεν
                        
                        
                           Ως πρόεδρος της Λευκορωσίας με εξουσία επί των κρατικών οργάνων, είναι υπεύθυνος για τη βίαιη καταστολή εκ μέρους του κρατικού μηχανισμού πριν και μετά τις προεδρικές εκλογές του 2020, ιδίως τον αποκλεισμό σημαντικών υποψηφίων της αντιπολίτευσης, τις αυθαίρετες συλλήψεις, την κακομεταχείριση ειρηνικών διαδηλωτών καθώς και τον εκφοβισμό και τη βία κατά δημοσιογράφων.
                        
                     
                           46.
                        
                        
                           Viktar Aliaksandravich LUKASHENKA
                           Viktor Aleksandrovich LUKASHENKO
                        
                        
                           Вiктар Аляксандравiч ЛУКАШЭНКА
                        
                        
                           Виктор Александрович ЛУКАШЕНКО
                        
                        
                           Σύμβουλος Εθνικής Ασφαλείας του Προέδρου, μέλος του Συμβουλίου Ασφαλείας
                           Ημερομηνία γέννησης: 28.11.1975
                           Τόπος γέννησης: Mogilev/Mahiliou (πρώην ΕΣΣΔ, τώρα Λευκορωσία)
                           Φύλο: άρρεν
                        
                        
                           Ως Σύμβουλος Εθνικής Ασφαλείας του Προέδρου και μέλος του Συμβουλίου Ασφαλείας, και έχοντας ατύπως την εποπτεία των λευκορωσικών δυνάμεων ασφαλείας, είναι υπεύθυνος για την εκστρατεία καταστολής και εκφοβισμού που διεξάγει ο κρατικός μηχανισμός μετά τις προεδρικές εκλογές του 2020, ιδίως με την αυθαίρετη σύλληψη και κακομεταχείριση, συμπεριλαμβανομένου του βασανισμού, ειρηνικών διαδηλωτών καθώς και με ενέργειες εκφοβισμού και βίας εις βάρος δημοσιογράφων.
                        
                     
                           47.
                        
                        
                           Ihar Piatrovich SERGYAENKA
                           Igor Petrovich SERGEENKO
                        
                        
                           Iгар Пятровiч СЕРГЯЕНКА
                        
                        
                           Игорь Петрович СЕРГЕЕНКО
                        
                        
                           Επιτελάρχης της Προεδρικής Διοίκησης
                           Ημερομηνία γέννησης: 14.1.1963
                           Τόπος γέννησης: χωριό Stolitsa, περιφέρεια Vitebsk/Viciebsk (πρώην ΕΣΣΔ, τώρα Λευκορωσία)
                           Φύλο: άρρεν
                        
                        
                           Ως Επιτελάρχης της Προεδρικής Διοίκησης, συνδέεται στενά με τον Πρόεδρο και είναι υπεύθυνος για την εξασφάλιση της εφαρμογής των προεδρικών εξουσιών στο πεδίο της εγχώριας και εξωτερικής πολιτικής. Στηρίζει έτσι το καθεστώς Λουκασένκο, μεταξύ άλλων στην εκστρατεία καταστολής και εκφοβισμού που διεξάγει ο κρατικός μηχανισμός μετά τις προεδρικές εκλογές του 2020.
                        
                     
                           48.
                        
                        
                           Ivan Stanislavavich TERTEL
                           Ivan Stanislavovich TERTEL
                        
                        
                           Iван Станiслававiч ТЭРТЭЛЬ
                        
                        
                           Иван Станиславович ТЕРТЕЛЬ
                        
                        
                           Πρόεδρος της KGB, πρώην πρόεδρος της Επιτροπής Κρατικού Ελέγχου
                           Ημερομηνία γέννησης: 8.9.1966
                           Τόπος γέννησης: χωριό Privalki/Privalka, περιφέρεια Hrodna/Grodno (πρώην ΕΣΣΔ, τώρα Λευκορωσία)
                           Φύλο: άρρεν
                        
                        
                           Από την ηγετική θέση που κατέχει ως πρόεδρος της Επιτροπής Κρατικής Ασφάλειας (KGB) και ως πρώην πρόεδρος της Επιτροπής Κρατικού Ελέγχου, είναι υπεύθυνος για την εκστρατεία καταστολής και εκφοβισμού που διεξάγει ο κρατικός μηχανισμός μετά τις προεδρικές εκλογές του 2020, ιδίως με την αυθαίρετη σύλληψη και κακομεταχείριση, συμπεριλαμβανομένου του βασανισμού, ειρηνικών διαδηλωτών καθώς και με ενέργειες εκφοβισμού και βίας εις βάρος δημοσιογράφων.
                        
                     
                           49.
                        
                        
                           Raman Ivanavich MELNIK
                           Roman Ivanovich MELNIK
                        
                        
                           Раман Iванавiч МЕЛЬНIК
                        
                        
                           Роман Иванович МЕЛЬНИК
                        
                        
                           Προϊστάμενος της Κεντρικής Διεύθυνσης Προστασίας του Νόμου και της Τάξης και Πρόληψης του υπουργείου Εσωτερικών.
                           Ημερομηνία γέννησης: 29.5.1964
                           Φύλο: άρρεν
                        
                        
                           Από την ηγετική θέση που κατέχει ως Προϊστάμενος της Κεντρικής Διεύθυνσης Προστασίας του Νόμου και της Τάξης και Πρόληψης του υπουργείου Εσωτερικών, είναι υπεύθυνος για την εκστρατεία καταστολής και εκφοβισμού που διεξάγει ο κρατικός μηχανισμός μετά τις προεδρικές εκλογές του 2020, ιδίως με την αυθαίρετη σύλληψη και κακομεταχείριση, συμπεριλαμβανομένου του βασανισμού, ειρηνικών διαδηλωτών καθώς και με ενέργειες εκφοβισμού και βίας εις βάρος δημοσιογράφων.
                        
                     
                           50.
                        
                        
                           Ivan Danilavich NASKEVICH
                           Ivan Danilovich NOSKEVICH
                        
                        
                           Iван Данiлавiч НАСКЕВIЧ
                        
                        
                           Иван Данилович НОСКЕВИЧ
                        
                        
                           Πρόεδρος της Ερευνητικής Επιτροπής
                           Ημερομηνία γέννησης: 25.3.1970
                           Τόπος γέννησης: χωριό Cierabličy, περιφέρεια Brest (πρώην ΕΣΣΔ, τώρα Λευκορωσία)
                           Φύλο: άρρεν
                        
                        
                           Από την ηγετική θέση που κατέχει ως πρόεδρος της Ερευνητικής Επιτροπής, είναι υπεύθυνος για την εκστρατεία καταστολής και εκφοβισμού που διεξάγει η εν λόγω επιτροπή μετά τις προεδρικές εκλογές του 2020, ιδίως με έρευνες εις βάρος του Συντονιστικού Συμβουλίου, το οποίο έχει συγκροτήσει η αντιπολίτευση για να προσβάλει το αποτέλεσμα των εκλογών, και εις βάρος ειρηνικών διαδηλωτών.
                        
                     
                           51.
                        
                        
                           Aliaksey Aliaksandravich VOLKAU
                           Alexey Aleksandrovich VOLKOV
                        
                        
                           Аляксей Аляксандравiч ВОЛКАЎ
                        
                        
                           Алексей Александрович ВОЛКОВ
                        
                        
                           Πρώην Πρώτος Αναπληρωτής πρόεδρος της Ερευνητικής Επιτροπής, νυν πρόεδρος της Κρατικής Επιτροπής Εγκληματολογικής Εμπειρογνωμοσύνης
                           Ημερομηνία γέννησης: 7.9.1973
                           Τόπος γέννησης: Μινσκ (πρώην ΕΣΣΔ, τώρα Λευκορωσία)
                           Φύλο: άρρεν
                        
                        
                           Από την ηγετική θέση που κατείχε ως Πρώτος Αναπληρωτής πρόεδρος της Ερευνητικής Επιτροπής, είναι υπεύθυνος για την εκστρατεία καταστολής και εκφοβισμού που διεξάγει η εν λόγω επιτροπή μετά τις προεδρικές εκλογές του 2020, ιδίως με έρευνες εις βάρος του Συντονιστικού Συμβουλίου, το οποίο έχει συγκροτήσει η αντιπολίτευση για να προσβάλει το αποτέλεσμα των εκλογών, και εις βάρος ειρηνικών διαδηλωτών.
                        
                     
                           52.
                        
                        
                           Siarhei Yakaulevich AZEMSHA
                           Sergei Yakovlevich AZEMSHA
                        
                        
                           Сяргей Якаўлевiч АЗЕМША
                        
                        
                           Сергей Яковлевич АЗЕМША
                        
                        
                           Αναπληρωτής πρόεδρος της Ερευνητικής Επιτροπής
                           Ημερομηνία γέννησης: 17.7.1974
                           Τόπος γέννησης: Rechitsa, περιφέρεια Gomel (πρώην ΕΣΣΔ, τώρα Λευκορωσία)
                           Φύλο: άρρεν
                        
                        
                           Από την ηγετική θέση που κατέχει ως Αναπληρωτής πρόεδρος της Ερευνητικής Επιτροπής, είναι υπεύθυνος για την εκστρατεία καταστολής και εκφοβισμού που διεξάγει η εν λόγω επιτροπή μετά τις προεδρικές εκλογές του 2020 ιδίως με έρευνες εις βάρος του Συντονιστικού Συμβουλίου, το οποίο έχει συγκροτήσει η αντιπολίτευση για να προσβάλει το αποτέλεσμα των εκλογών, και εις βάρος ειρηνικών διαδηλωτών.
                        
                     
                           53.
                        
                        
                           Andrei Fiodaravich SMAL
                           Andrei Fyodorovich SMAL
                        
                        
                           Андрэй Фёдаравiч СМАЛЬ
                        
                        
                           Андрей Федорович СМАЛЬ
                        
                        
                           Αναπληρωτής πρόεδρος της Ερευνητικής Επιτροπής
                           Ημερομηνία γέννησης: 1.8.1973
                           Τόπος γέννησης: Brest (πρώην ΕΣΣΔ, τώρα Λευκορωσία)
                           Φύλο: άρρεν
                        
                        
                           Από την ηγετική θέση που κατέχει ως Αναπληρωτής πρόεδρος της Ερευνητικής Επιτροπής, είναι υπεύθυνος για την εκστρατεία καταστολής και εκφοβισμού που διεξάγει η εν λόγω επιτροπή μετά τις προεδρικές εκλογές του 2020, ιδίως με έρευνες εις βάρος του Συντονιστικού Συμβουλίου, το οποίο έχει συγκροτήσει η αντιπολίτευση για να προσβάλει το αποτέλεσμα των εκλογών, και εις βάρος ειρηνικών διαδηλωτών.
                        
                     
                           54.
                        
                        
                           Andrei Yurevich PAULIUCHENKA
                           Andrei Yurevich PAVLYUCHENKO
                        
                        
                           Андрэй Юр’евiч ПАЎЛЮЧЕНКА
                        
                        
                           Андрей Юрьевич ПАВЛЮЧЕНКО
                        
                        
                           Προϊστάμενος του Επιχειρησιακού-Αναλυτικού Κέντρου
                           Ημερομηνία γέννησης: 1.8.1971
                           Φύλο: άρρεν
                        
                        
                           Από την ηγετική θέση που κατέχει ως Προϊστάμενος του Επιχειρησιακού-Αναλυτικού Κέντρου, συνδέεται στενά με τον Πρόεδρο και είναι υπεύθυνος για την καταστολή εις βάρος της κοινωνίας των πολιτών, ιδίως με τη διακοπή της σύνδεσης με τηλεπικοινωνιακά δίκτυα ως εργαλείο καταστολής εις βάρος της κοινωνίας των πολιτών, ειρηνικών διαδηλωτών και δημοσιογράφων.
                        
                     
                           55.
                        
                        
                           Ihar Ivanavich BUZOUSKI
                           Igor Ivanovich BUZOVSKI
                        
                        
                           Iгар Iванавiч БУЗОЎСКI
                        
                        
                           Игорь Иванович БУЗОВСКИЙ
                        
                        
                           Αναπληρωτής υπουργός Ενημέρωσης Ημερομηνία γέννησης: 10.7.1972
                           Τόπος γέννησης: χωριό Koshelevo, Grodno/περιοχή Hrodna (πρώην ΕΣΣΔ, τώρα Λευκορωσία)
                           Φύλο: άρρεν
                        
                        
                           Από την ηγετική θέση που κατέχει ως Αναπληρωτής υπουργός Ενημέρωσης, είναι υπεύθυνος για την καταστολή εις βάρος της κοινωνίας των πολιτών, ιδίως με την απόφαση του υπουργείου Ενημέρωσης να διακόψει την πρόσβαση σε ανεξάρτητους ιστοχώρους και να περιορίσει την πρόσβαση στο Διαδίκτυο εντός της Λευκορωσίας μετά τις προεδρικές εκλογές του 2020, ως εργαλείο καταστολής εις βάρος της κοινωνίας των πολιτών, ειρηνικών διαδηλωτών και δημοσιογράφων.
                        
                     
                           56.
                        
                        
                           Natallia Mikalaeuna EISMANT
                           Natalia Nikolayevna EISMONT
                        
                        
                           Наталля Мiкалаеўна ЭЙСМАНТ
                        
                        
                           Наталья Николаевна ЭЙСМОНТ
                        
                        
                           Γραμματέας Τύπου του Προέδρου της Λευκορωσίας
                           Ημερομηνία γέννησης: 16.2.1984
                           Τόπος γέννησης: Μινσκ (πρώην ΕΣΣΔ, τώρα Λευκορωσία)
                           Το γένος: Kirsanova (RU: Кирсанова) ή Selyun (RU Селюн)
                           Φύλο: θήλυ
                        
                        
                           Από τη θέση της ως Γραμματέας Τύπου του Προέδρου της Λευκορωσίας, συνδέεται στενά με τον Πρόεδρο και είναι υπεύθυνη για τον συντονισμό των επικοινωνιακών δραστηριοτήτων του Προέδρου, συμπεριλαμβανομένης της σύνταξης δηλώσεων και της οργάνωσης δημόσιων εμφανίσεων. Στηρίζει έτσι το καθεστώς Λουκασένκο, μεταξύ άλλων στην εκστρατεία καταστολής και εκφοβισμού που διεξάγει ο κρατικός μηχανισμός μετά τις προεδρικές εκλογές του 2020. Ειδικότερα, με τις δημόσιες δηλώσεις που έκανε μετά τις προεδρικές εκλογές του 2020 υπέρ του Προέδρου και κατά των αντιπολιτευόμενων ακτιβιστών και των ειρηνικών διαδηλωτών, συνέβαλε στη σοβαρή υπονόμευση της δημοκρατίας και του κράτους δικαίου στη Λευκορωσία.
                        
                     
                           57.
                        
                        
                           Siarhei Yaugenavich ZUBKOU
                           Sergei Yevgenevich ZUBKOV
                        
                        
                           Сяргей Яўгенавiч ЗУБКОЎ
                        
                        
                           Сергей Евгеньевич ЗУБКОВ
                        
                        
                           Διοικητής της Ομάδας Άλφα
                           Ημερομηνία γέννησης: 21.8.1975
                           Φύλο: άρρεν
                        
                        
                           Ως Διοικητής της Ομάδας Άλφα, είναι υπεύθυνος για την εκστρατεία καταστολής και εκφοβισμού που διεξάγουν οι δυνάμεις αυτές μετά τις προεδρικές εκλογές του 2020, ιδίως με την αυθαίρετη σύλληψη και κακομεταχείριση, συμπεριλαμβανομένου του βασανισμού, ειρηνικών διαδηλωτών καθώς και με ενέργειες εκφοβισμού και βίας εις βάρος δημοσιογράφων.
                        
                     
                           58.
                        
                        
                           Andrei Aliakseevich RAUKOU
                           Andrei Alekseevich RAVKOV
                        
                        
                           Андрэй Аляксеевiч РАЎКОЎ
                        
                        
                           Андрей Алексеевич РАВКОВ
                        
                        
                           Πρώην Γραμματέας Επικρατείας του Συμβουλίου Ασφαλείας
                           Ημερομηνία γέννησης: 25.6.1967
                           Τόπος γέννησης: χωριό Revyaki, περιφέρεια Vitebsk/Viciebsk (πρώην ΕΣΣΔ, τώρα Λευκορωσία)
                           Φύλο: άρρεν
                        
                        
                           Ως πρώην Γραμματέας Επικρατείας του Συμβουλίου Ασφαλείας, συνδέεται στενά με τον Πρόεδρο και είναι υπεύθυνος για την εκστρατεία καταστολής και εκφοβισμού που διεξάγει ο κρατικός μηχανισμός μετά τις προεδρικές εκλογές του 2020, ιδίως με την αυθαίρετη σύλληψη και κακομεταχείριση, συμπεριλαμβανομένου του βασανισμού, ειρηνικών διαδηλωτών καθώς και με ενέργειες εκφοβισμού και βίας εις βάρος δημοσιογράφων.
                        
                     
                           59.
                        
                        
                           Pyotr Piatrovich MIKLASHEVICH
                           Petr Petrovich MIKLASHEVICH
                        
                        
                           Пётр Пятровiч МIКЛАШЭВIЧ
                        
                        
                           Петр Петрович МИКЛАШЕВИЧ
                        
                        
                           Πρόεδρος του Συνταγματικού Δικαστηρίου της Δημοκρατίας της Λευκορωσίας
                           Ημερομηνία γέννησης: 18.10.1954
                           Τόπος γέννησης: περιφέρεια Μινσκ (πρώην ΕΣΣΔ, τώρα Λευκορωσία)
                           Φύλο: άρρεν
                        
                        
                           Ως πρόεδρος του Συνταγματικού Δικαστηρίου, είναι υπεύθυνος για την απόφαση του Συνταγματικού Δικαστηρίου της 25ης Αυγούστου 2020 με την οποία νομιμοποιήθηκαν τα αποτελέσματα των εκλογών νοθείας. Κατά συνέπεια, έχει στηρίξει και διευκολύνει ενέργειες στο πλαίσιο της εκστρατείας καταστολής και βίας που διεξάγει ο κρατικός μηχανισμός εις βάρος ειρηνικών διαδηλωτών και δημοσιογράφων και είναι, ως εκ τούτου, υπεύθυνος για τη σοβαρή υπονόμευση της δημοκρατίας και του κράτους δικαίου στη Λευκορωσία.».